Eskom 'jammer' oor herinstelling van beurtkrag | Maroela Media
'n Verlies aan bykomende opwekkingsvermoë, vertragings om eenhede ná geskeduleerde instandhoudingswerk weer aanlyn te kry, asook 'n beperkte dieselvoorraad. Dís hoekom beurtkrag nou weer ons voorland is.
Eskom het Woensdag gesê die kragnetwerk is onder geweldige druk en om bogenoemde redes moes hy ingrypende stappe doen.
"Dit was nodig om die kragnetwerk teen 'n algehele ineenstorting te beskerm," het Eskom in 'n verklaring gesê.
"Die groot druk wat ervaar word, is weens hoë vlakke onbeplande instortings wat die 10 500 MW-vlak oorgesteek het."
Wanneer dié vlak bereik word, moet Eskom oorskakel na noodhulpbronne soos dieselopwekking.
Die beperkte verskaffing word onder meer toegeskryf aan vyf opwekkingseenhede wat onbeskikbaar is weens meganiese probleme, asook 'n vervoerband wat die Medupi-kragsentrale van steenkool moet voorsien wat Saterdag die gees gegee het.
"Dit het gelei tot klein volumes steenkool wat aan die kragsentrale gelewer kon word en het opwekkingsvermoë beperk tot nagenoeg die helfte."
Eskom het gesê die tekort aan steenkool-opwekkingsvermoë en die gevolglike oorskakeling na ander opwekkers het sy dam- én dieselvlakke laat daal.
"Ons vra onvoorwaardelik om verskoning aan Suid-Afrikaners vir die negatiewe uitwerking wat [beurtkrag] op hulle kan hê en wil die land verseker dat ons onophoudelik werk om kragvoorsiening te verseker."
Pres. Cyril Ramaphosa het vroeër die week in Londen gesê hy sal binnekort 'n plan bekendmaak om Eskom reg te ruk.
Eskom het ook 'n beroep op verbruikers gedoen om elektrisiteit spaarsaam te gebruik.
Die verkiesing is verby!
Hoe ry die trein, hoe ry die trein!
Dit gaan nie beter word nie want niemand word aanspreeklik of verantwoordelik gehou nie want dit is nie hoe die staat werk nie.
Ons is nou amptelik vry van eishkom en sal maar van n kant af kyk hoe verbrokkel die storie heeltemal.
Wat se verskonings gaan Eskom nog gebruik?????
Aag cyriltjie! Julle het al n miljoen planne maar nie een werk of gaan werk nie. Praaitjies en liegstories in die buiteland gaan nie help nie. Daarde mense het breins en hulle gebruik dit toevallig!